stanford-oval/wikipedia huggingface dataset:
רשת קונבולוציה
משתנים כלליים > גודל אגרגציה

אגרגציה היא הרי טנזור העובר על תמונת הקלט וצריך לבחור את ממדיי הטנזור. בדרך כלל הגדלים יהיו  \ 2\times 2 או  \ 4\times 4 אבל אפשרי לבחור כל גודל רצוי כל עוד הוא גדול מאפס.
משתנים כלליים > סוג אגרגציה

ישנם כמה סוגי אגרגציה:
אגרגציה מקסימלית (max pooling)
אגרגציה מינימלית (min pooling)
אגרגציה ממוצעת (average pooling)
קוד

מודל רשת קונבולוציה ב-TensorFlow:
def build_classifier():
 model = Sequential(name="classifier")

 model.add(Conv2D(64, kernel_size=5, strides=2, input_shape=img_shape, padding='same'))
 model.add(LeakyReLU(alpha=0.2))
 model.add(Dropout(0.3))

 model.add(Conv2D(128, kernel_size=5, strides=2, padding='same'))
 model.add(LeakyReLU(alpha=0.2))
 model.add(Dropout(0.3))

 model.add(Conv2D(256, kernel_size=5, strides=2, padding='same'))
 model.add(LeakyReLU(alpha=0.2))
 model.add(Dropout(0.3))

 model.add(Conv2D(512, kernel_size=5, strides=2, padding='same'))
 model.add(LeakyReLU(alpha=0.2))
 model.add(Dropout(0.3))

 model.add(Flatten())
 model.add(Dense(1, activation='sigmoid'))

 model.summary()
 image = Input(shape=img_shape)
 validity = model(image)
 return Model(image, validity)
הערות שוליים

↑  רֶשֶׁת עֲצַבִּית מִתְקַפֶּלֶת במילון טכנולוגיית המידע: רשתות עצביות (תשע"א), באתר האקדמיה ללשון העברית
↑  M. V. Valueva, N. N. Nagornov, P. A. Lyakhov, G. V. Valuev, Application of the residue number system to reduce hardware costs of the convolutional neural network implementation, Mathematics and Computers in Simulation 177, 2020-11-01, עמ' 232–243 doi: 10.1016/j.matcom.2020.04.031
↑  Zhang, Wei, Shift-invariant pattern recognition neural network and its optical architecture, Proceedings of Annual Conference of the Japan Society of Applied Physics.
↑  Zhang-1990-AppliedOptics-SIANN.pdf, Google Docs
↑  Hamed Habibi Aghdam, Elnaz Jahani Heravi, Guide to convolutional neural networks: a practical application to traffic-sign detection and classification, 2017, ISBN 978-3-319-57550-6. (בenglish)
↑  Alastair Hudson, Ten things you need to know about company law, Second edition. | Abingdon, Oxon; New York, NY: Routledge, 2017.: Routledge, 2017-07-06, עמ' 9–12
↑  K. Fukushima, Neocognitron: a self organizing neural network model for a mechanism of pattern recognition unaffected by shift in position, Biological Cybernetics 36, 1980, עמ' 193–202 doi: 10.1007/BF00344251
↑  Dan Ciregan, Ueli Meier, Jürgen Schmidhuber, Multi-column deep neural networks for image classification, 2012 IEEE Conference on Computer Vision and Pattern Recognition, 2012-06, עמ' 3642–3649 doi: 10.1109/CVPR.2012.6248110
↑  Yann LeCun, Yoshua Bengio, Geoffrey Hinton, Deep learning, Nature 521, 2015-05-28, עמ' 436–444 doi: 10.1038/nature14539
↑  T. Kitamura, S. Takei, Speaker recognition model using two-dimensional mel-cepstrum and predictive neural network, Proceeding of Fourth International Conference on Spoken Language Processing. ICSLP '96, IEEE doi: 10.1109/icslp.1996.607972
↑  Alex Krizhevsky, Ilya Sutskever, Geoffrey E. Hinton, ImageNet classification with deep convolutional neural networks, Communications of the ACM 60, 2017-05-24, עמ' 84–90 doi: 10.1145/3065386
↑  Håkan Wieslander, Philip J. Harrison, Gabriel Skogberg, Sonya Jackson, Deep Learning With Conformal Prediction for Hierarchical Analysis of Large-Scale Whole-Slide Tissue Images, IEEE Journal of Biomedical and Health Informatics 25, 2021-02, עמ' 371–380 doi: 10.1109/JBHI.2020.2996300
↑  Y. W. Chow, R. Pietranico, A. Mukerji, Studies of oxygen binding energy to hemoglobin molecule, Biochemical and Biophysical Research Communications 66, 1975-10-27, עמ' 1424–1431 doi: 10.1016/0006-291x(75)90518-5
השוואה בין ארכיטקטורת LeNet ו-AlexNet
קונבולוציה על תמונה בגודל 4x4 (כחול) עם ליבה בגודל 3x3 (צל כחול כהה) וקפיצות בגודל 1 היוצרת תמונה חדשה בגודל 2x2 (טורקיז)
max pooling עם ליבה בגודל 2x2 וקפיצות בגודל של 2
דורון עזורי

| --- | --- |

 לידה:  1961 (בן 63 בערך) תל אביב-יפו, ישראל 
 מקום לימודים:  הגימנסיה העברית "הרצליה"  האוניברסיטה העברית בירושלים  בצלאל אקדמיה לאמנות ועיצוב ירושלים  אקדמיית בררה 
 תחום יצירה:  עיצוב גרפי 
 פרסים והוקרה:  פרס סנדברג (1988) 
 
דורון עזורי (נולד ב-1961) הוא מעצב ישראלי, חבר אגודת המעצבים הגרפיים.
ביוגרפיה והשכלה

יליד תל אביב-יפו ולמד בגימנסיה הרצליה. את שירותו הצבאי עשה בחטיבת הצנחנים ובמה"ד היסטוריה. סיים בהצטיינות את המחלקה לתקשורת חזותית ב"בצלאל" (B.A). למד ב "האוניברסיטה העברית" בחוגים לפילוסופיה ולתולדות האומנות. זכה במלגת לימודים מטעם ממשלת איטליה, במסגרתה התמחה בעיצוב ורסטורציה ב - Accademia di Belle Arti di Brera וסיים תואר שני בעיצוב (M.A)[דרוש מקור].
עם חזרתו ארצה עבד במשרדי פרסום שונים, ביניהם ברוך נאה strategic design. במשרד זה עיצב יחד עם ברוך נאה, בין היתר, את האריזות לחלב "תנובה" (אריזת המשבצות) ו"זוגלובק". בהמשך, הקים וניהל את מחלקת העיצוב Btl במשרד הפרסום שלמור-אבנון-עמיחי. במסגרתה, עיצב לוגו ל"רשת גימל" עם הפיכתה לתחנה המשדרת מוזיקה ישראלית בעברית בלבד ("רק מוזיקה ישראלית"), מיתג את "סיטי בנק ישראל", "AIG" ו"לייף סטייל" לחברת "סופר-פארם".
בשנת 2002 ייסד את NewDesign Graphics Ltd, משרד לעיצוב המתמחה בתקשורת חזותית, מיתוג ואריזות ומשמש כמנהלה. במסגרתה עיצב בין היתר אריזות ל"קלגרון", מיתוג ל"וריפון", עיצובים למועדונים שונים של תשלובת "ישראכרט", "אמריקן אקספרס", התזמורת הסימפונית ראשון לציון, "ההוצאה לאור של לשכת עורכי הדין בישראל" ו"רויאלטי תכשיטים".
כתרומה לקהילה, מעצבת NewDesign Graphics Ltd פרטי עיצוב לבית איזי שפירא בהתנדבות.
חבר "אגודת המעצבים הגרפיים בישראל" שנוסדה בשנת 1935.
גלריה מקוונת לאמנות

דורון משמש יועץ אמנותי לאספנים, מתמחה בפורטרטים מיניאטוריים מהמאות ה-17-19 ומחזיק באוסף הגדול הידוע מעבודותיו של האמן הגרמני (Xaver Franz Milz (1765-1833.[דרוש מקור]
כמו כן, בעלים של גלריה מקוונת לאמנות - ImportantMiniatures.com הכוללת אוספי מיניאטורות נדירים שנרכשו על ידו בבתי מכירות ואוספים פרטיים ברחבי העולם וסקירה על תולדות המיניאטורות בין השנים 1450–1789.
תערוכות ופרסים

במהלך לימודיו ב"בצלאל" הוענקו לו פרסי הצטיינות שונים, ביניהם "פרס סנדברג" לשנת 1988 זכה פעמיים במלגות מטעם קרן התרבות אמריקה ישראל (1989–1988) והציג מעבודותיו ב"ביתן הלנה רובינשטיין" בתערוכה משותפת לזוכי המלגה.
תערוכות ופרסים > תערוכות נוספות בחו"ל

איטליה – תערוכת יחיד בגלריה N.o.a במילאנו (1994).
תערוכת יחיד בגלריה "Katinka Prini – "Chisel" בג'נובה (1995).
תערוכת אמנים משותפת מטעם עיריית טורינו (1995) בגלריה Valabrega.
מיצג משותף עם האמנית האיטלקייה Laura Fusco בטורינו (1995).
השתתפות בתערוכה בינלאומית לאמנות, טורינו: (Artissima" - INTERNAZIONALE D'ARTE CONTEMPORANEA (1996"
יוצג על ידי Lois de la Haba Agency, ניו יורק. עבודותיו נמכרות בתערוכות אמנות ברחבי העולם.
קידום קהילת הלהט"ב

יחד עם בן זוגו לשעבר, יואב, וחבריהם פרופ' עוזי אבן וד"ר עמית קמה, היו בין הראשונים שמיסדו את יחסיהם בחתונה בקנדה ובכך סללו את הדרך לרבים בקהילת הלהט"ב. כמו כן, שימש פעיל בקו הקשב "יש עם מי לדבר" של אגודת הלהט"ב.
הערות שוליים

↑  אתר האינטרנט של "בצלאל" - מחלקות ותארים - פרס סנדברג
שמואל שריג

שמואל שריג
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
שמואל שריג (רשקס) (3 במאי 1909 – 2 במרץ 2009) היה ממקימי קיבוץ ניר דוד (תל עמל) ממובילי ענף המדגה בישראל, ומומחה בינלאומי במניעת מחלות דגים
ביוגרפיה

שריג נולד בליטא ב-1909. בגיל 5 ניצלו חייו וחיי משפחתו לאחר ששהו באזור קרבות בתקופת מלחמת העולם הראשונה. בגיל 14 חלה בשחפת וניצל בזכות מזון עתיר שומן. ב-1924 עלה לארץ עם משפחתו, בתחילה התגוררו בכפר אוריה ואחר כך עברו לעתלית. בהשפעת אחותו ולאחר ועדת קבלה, התקבל לקן השומר הצעיר בחיפה. ב-1936, היה אחד ממייסדי הקבוץ ניר דוד (תל עמל). במהלך עבודתו ברפת חלה פעם נוספת בשחפת, השתתף בניסוי בנטילת פניצילין והבריא. שריג עבר לעסוק בענף הדגה, בעיקר במחקר בתחום הדגה. גם לאחר פרישתו מהעבודה במעבדה בגיל 75, המשיך להגיע אליה במשך 20 שנים נוספות ולקטלג את כל החומר המדעי שאסף לאורך השנים. במקביל היה מעורב בחיי הקיבוץ בוועדות השונות, בפתרון בעיות חברתיות ובתיעוד פרוטוקלים של הקיבוץ ועלונים החל מ-1933..
פעילותו בקיבוץ הארצי

בשנותיו הראשונות של קיבוץ ניר דוד שימש שריג במספר תפקידים, בהם גזבר הקיבוץ ובא כוחו של הקיבוץ אל מול המוסדות השונים כגון: ההסתדרות, המרכז החקלאי והסוכנות. שריג הקים את הרפת בקיבוץ, אשר הייתה לרפת הראשונה בהעלאת תפוקת החלב והגברת חוסן הפרות על ידי הכלאה של פרות הבית עם פרות מדמשק
שריג היה עוזרו של אליעזר פרי בעריכת עיתון התנועה "על המשמר".
פעילותו בארגון ההגנה

בתקופת מלחמת העולם השנייה שירת שגיא בהגנה. מתוך ספרו "סיפור חיי" :
"בהגנה הלך והתגבש רעיון מוזר שהיום קשה אפילו להעלותו על הדעת. המחשבות התרכזו לשאלה מה יעשה היישוב היהודי אם וכאשר הנאצים יכבשו את הארץ – כיצד נתגונן ונתנהג. אין לשכוח כי היינו אז בסך הכל יישוב של כחצי מיליון תושבים.
התוכנית שהתגבשה בהנהגת היישוב וההגנה הייתה, כי נלחם בגרמנים ובמרד הערבי עד הסוף, מעין "מצדה" שנייה."
שריג גויס על ידי יוסף אבידר, המפקד הכללי של צפון הארץ שהציע לו לעמוד בראש מה שיהיה לאחר מכן הג"א, בריכוז על הכרמל. במסגרת תפקידו היה עליו לעמוד בקשרים עם מכבי אש, בתי החולים באזור, ארגוני הקשישים הקיימים, ואף ליזום ארגוני קשישים חדשים.
שריג סיפר בספרו על סיום הפעילות:
"בראשית שנת 1943 נכשלה התקדמות הגרמנים לעבר מצרים. ההגנה התחילה לרכז את עיקר פעולותיה בפיתוח אמצעי לחימה לקראת המאבק על עצמאות וביטחון. שלמה גור הקים מוסד בשם "חמד" (חיל מדע) שהפך מאוחר יותר לזרוע המרכזית של פיתוח כלי מלחמה של צה"ל – "רפא"ל" – לאור התפתחות זו נגנזה תוכנית "מצדה" על הכרמל והמשרד שלנו נסגר."
פעילותו בענף המדגה

בשנות הארבעים פרצה מחלה מסתורית בדגה בארץ, בשם פרימנזיום (Prymnesium). שריג, שהתפנה מתפקידו ברפת לאחר שהחלים משחפת ולא יכול היה לחזור לעבודתו שם, קבל על עצמו מטעם ארגון מגדלי הדגים להיות איש שטח ולעמוד לרשות החוקרים באוניברסיטה העברית, בנושא. לאחר הכשרה בת מספר חודשים על ידי סטודנט שהגיע מהאוניברסיטה, הפך שריג למנהל המעבדה לבדיקות פרימנזיום. בהמלצתו של פרופסור רייך ובאישור מזכירות ארגון מגדלי הדגים הוחלט בהמשך להקציב הקצבה מיוחדת לאוניברסיטה, באמצעותה מוסדה המחלקה למיקרוביולוגיה בהנהלתו של ד"ר משה שילה, ככתובת לחקר מחלות דגים, כשהמעבדה בניר-דוד בהנהלת שריג, מהווה תחנת שדה שלה.
מתוך כתבתו של אורי דרומי מהארץ במדור אחרי מות, לאחר מותו של שריג:
במחצית שנות הארבעים פקדה מחלה מסתורית את דגי העמק (פרימנזיום) והוקמה בניר דוד מעבדת מחקר, ששריג ניהלה במשך שנים רבות, בהנחיה אקדמית של פרופ' משה שילה מהאוניברסיטה העברית בירושלים. פרופ' אילן פפרנה, הרואה עצמו כאחד מבני טיפוחיו, מעלה על נס את העובדה ששריג העלה את נושא מחלות הדגים לרמה מדעית, ופירסם בעיתון "במדגה", אותו ערך במסירות, עבודות ראשוניות בעניין. לדבריו, שריג שם את ישראל על המפה העולמית של מחלות דגים. מחליפו, ד"ר יצחק בז'רנו, שנלווה אליו בכנסים בינלאומיים, התפעל מיכולתו של האיש, שאפילו תעודת בגרות לא הייתה לו, לתקשר בצורה מופלאה עם פרופסורים ומומחים. אל המעבדה המשיך לבוא כמעט עד יומו האחרון.
חיים אישיים

נישא לשושנה ולהם ילדים ונכדים. נהג לאסוף בולים. נפטר ב-2 במרץ 2009
ראו גם

מאתיים ימי חרדה על התקופה שלפני קום המדינה
הערות שוליים

↑  אתר "Billiongraves"
1 2 3 4  שריג שמואל, באתר קיבוץ ניר דוד - תל עמל
| --- | --- |
בקרת זהויות :  NLI: 987007350642205171  BIBSYS: 90567804  ISNI: 0000 0000 6846 4056  LCCN: n87130212  VIAF: 270874458   WorldCat (עם VIAF): 270874458
אבנר ארד

| --- | --- |
אין תמונה חופשית
 לידה:  1967 (בן 57 בערך) חיפה, ישראל 
 מוקד פעילות:  ישראל 
 מקום לימודים:  קונסרבטוריון דוניה ויצמן, בית הספר איסטמן למוזיקה, מכון קרטיס למוזיקה 
 שפה מועדפת:  עברית 
 כלי נגינה:  פסנתר 
 avnerarad.com
 
אבנר ארד (Avner Arad; נולד ב-1967) הוא פסנתרן ישראלי-אמריקאי.
ביוגרפיה

אבנר ארד נולד בחיפה. החל את הכשרתו בקונסרבטוריון דוניה ויצמן בעירו. בשנת 1980, כשהיה בן 13, עבר לארצות הברית, ושם המשיך את לימודיו בבית הספר איסטמן למוזיקה. זכה בתחרות הלאומית ע"ש שומסקי (Shumsky) ובתחרות התזמורת הפילהרמונית של רוצ'סטר. ב-1981 יצא לסיור הקונצרטים הראשון שלו באירופה כזוכה בתחרות הבינלאומית לפסנתרנים צעירים. באותה שנה החל ללמוד במכון קרטיס למוזיקה בפילדלפיה אצל סימור ליפקין. ב-1988, לאחר שזכה בפרס הראשון בתחרות ע"ש סרגיי קוסביצקי, ניגן ארד את וריאציות גולדברג של באך ברסיטל הראשון שלו בניו יורק.
ב-1999 הופיע באולם הרסיטל ע"ש וייל בקרנגי הול וזכה לביקורת אוהדת ב"ניו יורק טיימס".
הופעתו הראשונה במרכז לינקולן הייתה עם תזמורת ג'וליארד.
לאחר סיום לימודיו במכון קרטיס, המשיך לתואר מוסמך בבית הספר ג'וליארד בניו יורק כתלמידם של רודולף פירקושני ועמנואל אקס. בשנים 1994–1995 השתתף בפסטיבל רוויניה.
ארד ניגן באולמות קונצרטים מן החשובים בעולם, בהם הקונצרטחבאו באמסטרדם, הקונצרטהאוס בווינה ומרכז קנדי בוושינגטון הבירה.
הקלטות

אבנר ארד הקליט את כל הולסים של שופן וכן תקליטור שכולו יצירות לפסנתר מאת שומאן בחברת MSR קלאסיקס. עוד הקליט את מכלול יצירות הפסנתר של לאוש יאנאצ'ק בחברת הליקון, ואת מכלול היצירות לכינור ופסנתר של ארנסט בלוך, עם לטיציה הונדה-רוזנברג, בחברת אמס קלאסיקס.
פרסים ואותות הוקרה

מלגות קרן התרבות אמריקה-ישראל
1988 – פרס ראשון בתחרות ע"ש סרגיי קוסביצקי
פרס ראשון בתחרות הבינלאומית לפסנתרנים צעירים
פרס ראשון (פעמיים) בתחרות ע"ש ג'ינה בכאואר של ג'וליארד
1998 – Distinctive Debuts award של קרנגי הול.
הערות שוליים

↑  James R. Oestreich, Review/Music; Debut Recital By a Pianist On the Verge, הניו יורק טיימס, June 10, 1990.
אברהם יעקב טיילור

| --- | --- |

 לידה:  8 באוגוסט 1984 (בן 40) י' באב ה'תשמ"ד ירושלים, ישראל ישראל
 תקופת הפעילות:  מ-אפריל 2010
 מקום לימודים:  ישיבת ירושלים לצעירים ישיבת סלבודקה (בני ברק) מכון תל אביב לחזנות
 זרם:  חסידות מודז'יץ
 סוגה:  חזנות, ניגונים חסידיים
אברהם יעקב טיילור (נולד ב-8 באוגוסט 1984, י' באב ה'תשמ"ד) הוא חזן, זמר, מלחין וחוקר העוסק בעיקר בתיעוד והפצת ניגוני חסידות מודז'יץ, כמו כן בהיסטוריה של תולדות תנועת החסידות ומשנתה.
ביוגרפיה

נולד בירושלים לאליהו עקיבא ושרה מלכה. גדל בבית אל ובלונדון. למד בישיבת ירושלים לצעירים, ישיבת סלבודקה ובמכון תל אביב לחזנות. טיילור משתייך לחסידות מודז'יץ ומקורב לאדמו"רים של חסידויות נוספות.
במקביל לפעילותו המוזיקלית, טיילור הוא גם עורך ראשי במכון להוצאת כתבי אדמו"רי אוסטרובצה בביתר עילית, וכן עורך בכיר במכון שפתי צדיקים, ובהוצאת הספרים של חסידי באסטאן-ביתר. מדי פעם מפרסם מחקרים ומאמרים בהמבשר, וכן בקובצי שפתי צדיקים ובעלון השבועי קרוב אליך.
טיילור הוא גם רב צבאי ובשנים 2012–2017 עסק בליווי רוחני של פלוגות ייעודיות בצה"ל לחיילים מרקע חרדי.
קריירה מוזיקלית

באפריל 2010 החל את עבודתו במכון לתיעוד ושימור ניגוני מודז'יץ. במסגרתה זו הקים את אתר המכון וניהל אותו למשך חמש שנים, לצד הפקת סדרה בת ארבעה דיסקים בשם 'מגנזי אוצרות ניגוני מודז'יץ' וארגון אירועים שונים ושבתות עיון העוסקים בניגוני חסידות מודז'יץ בשירה והרצאה, תוך יצירת שיתופי פעולה עם זמרים, חזנים, נגני כליזמר ומרצים ידועים ומקהלות. עם שיתופי הפעולה שיצר נמנים: חיים אדלר, יעקב רוזנפלד, צבי וייס, יצחק מאיר, שרה פרידלנד בן ארזה, בנימין מונק, אהרן רזאל, מוסא ברלין, חיליק פרנק, נאור כרמי, הרב תמיר גרנות, כמו כן עם מקהלות החזנים הירושלמית, בת-רון, רמתיים, בנימין. באותה השנה החל גם לתחזק ערוץ יוטיוב ובו מאות הקלטות והסרטות של ניגונים מחצרות חסידים בדגש על ניגוני מודז'יץ.
טיילור מופיע באירועים ובשבתות, הן בעצמו והן יחד עם מקהלות ואמנים אחרים. במסגרת אירועים ושבתות אלו הופיע טיילור במהלך השנים בעשרות קהילות בישראל, ארצות הברית, בריטניה, פולין וצ'כיה. טיילור הופיע בין השאר בבתי כנסת ומוסדות מכובדים, כגון: בית הכנסת הגדול (ירושלים), בית הכנסת ישורון ועוד. הופעותיו כוללות שירה והרצאה על סיפורם ההיסטורי של הניגונים ומשנת החסידות ביחס לניגון.
בשנת 2013 הוציא אלבום המוקדש לנוסח התפילה וניגונים המושרים בקהילות ישראל בראש השנה.
בשנים 2017–2018 למד טיילור במכון תל אביב לחזנות, והוא תלמידם של החזן נפתלי הרשטיק, המנצח והמעבד ריימונד גולשטיין, המנצח והמעבד יותם סגל, וזמר האופרה ג'פרי פרנסיס.
במשך השנים היה בקשר קרוב עם החזן והמלחין בן ציון שנקר והוא היה שותף בשנותיו האחרונות לפרויקטים מוזיקליים שונים של טיילור. מאז פטירתו של שנקר, מארגן טיילור מדי שנה אירועים לזכרו.
משנת 2020 הוא לוקח חלק פעיל בעריכה ובכתיבה של כתב העת 'עתיקין' לשימור ותיעוד הנגינה היהודית האותנטית, ומבצע הקלטות תיעוד של ניגוני מודז'יץ במסגרת אתר האינטרנט של מכון היכל בשירי זמרה של חסידי מודז'יץ.
הערות שוליים

↑  בקהילה, אליעזר אייזיקוביץ, ניגון אחרון בקוזמיר. מוסף חג פסח תש"פ, גיליון 1154, עמ' 152.
↑  נינו של הרב אליהו עקיבא רבינוביץ' ונקרא על שמו
↑  בין הספרים: הרב יהודה לייב הלשטוק, בית מאיר, באתר אוצר החכמה.
↑  בין הספרים: הרב משה שמעון הורוביץ, מעשה אבותי, באתר אוצר החכמה.
↑  המבשר - תורני, "בלבת אש - שביבי אש ונקודות אור מתולדות חייו ומשנתו הטהורה של ה"אמרי אש" ממודז'יץ זצוק"ל במלאת עשרים וחמש שנים לפטירתו". גיליון 16, ז' באייר תשס"ט.
↑  אברהם יעקב טיילור, זכרונות וסיפורים מכתבי החסיד הישיש רבי משה וינרסקי זצ"ל, קובץ שפתי צדיקים טו, ירושלים, עמ' קלד, באתר אוצר החכמה.
↑  "נגינה של מעלה", קרוב אליך 33, כ"ב בסיון תשע"ד. לצפייה בארכיון הגליונות.
↑  אתר המכון לשימור ולתיעוד ניגוני מודז'יץ.
↑  התושבים המקומיים שומרים על קברי היהודים שנטבחו בשואה, באתר בחדרי חרדים. 2 בספטמבר 2022.
↑  מכון תל אביב לחזנות מציג: הכירו את דור החזנים החדש, באתר בחדרי חרדים. 14 ביולי 2017.
↑  ירושלים: החברים שרו וזכרו את המלחין ר' בן ציון שנקר, באתר בחדרי חרדים. 12 בנובמבר 2017.
↑  חמש שנים לפטירת בעל המנגן והמלחין רבי בן ציון שנקר ז"ל, באתר כיכר השבת. 24 באוקטובר 2021.
↑   מלוה מלכה לזכרו של ר' בן ציון שנקר ז"ל - תשפ"ג 2023, רשימת השמעה, באתר יוטיוב.
↑  גליונות כתב העת עתיקין.
↑  אתר מכון "היכל בישיר זמרה".
אבי בן זקן

| --- | --- |

אבי בן זקן
 לידה:  8 באוקטובר 1982 (בן 42) קריית ים, ישראל
 שם במה:  אוקטובר, אוויל הכפר
 סוגה מועדפת:  טריפ הופ, אינדי רוק
 מדינה:  ישראל 
 עיסוק:  במאי קליפים, צלם, מאייר, מוזיקאי
 מקום לימודים:  המחלקה לתקשורת חזותית, ויצו חיפה
 יצירות בולטות:  תן למוזיקה לדבר, השתגע העולם, נצנצים, השעות הקטנות
 האתר הרשמי של אבי בן זקן
 
אבי בן זקן (נולד ב-8 באוקטובר 1982) הוא יוצר, צלם, מוזיקאי ובמאי קליפים ישראלי.
ביוגרפיה

בן זקן נולד בקריית ים. בעשור הראשון של המאה ה-21 הוציא לאור שלושה אלבומים תחת השם 'אוויל הכפר'. בעשור השני של המאה ה-21 החל לצלם, לערוך ולביים קליפים. בשנת 2015, השלים את לימודי התואר הראשון בתקשורת חזותית וחינוך במרכז האקדמי לעיצוב ולחינוך ויצו חיפה, במסגרתם יצר את סרטו התיעודי הקצר 'ננסלבן', הסרט מתאר את החיים בקריות עם דגש על קריית ים לצד הדיכאון ממנו סבל במהלך העבודה על האלבום 'ננסלבן' - הסרט זכה לשבחים רבים. בין הקליפים שביים ניתן למנות את 'כולנו נשתגע' (פאר טסי), 'תן למוזיקה לדבר' (סאבלימינל), 'קומי לכי' (דנה ברגר), 'תגידי מה קורה לך' (מאור אדרי), 'אומר דברים בשקט' (אורן ברזילי), 'ישראלה' (האולטראס), 'נגן' (שיר לוי), 'לפעמים' (אורי בן ארי) ו'השעות הקטנות' (ניב דמירל).
בשנת 2022, החל לעבוד על אלבום בשם KingLowFi, סינגלים ממנו יצאו ויוצאים לאור. האלבום מאופיין ב"דלות החומר" ועוסק בנושאים כגון: דיכאון, אגנוסטיות, מערכות יחסים מורכבות חיפוש משמעות ורוחניות "חילונית". באלבום בן זקן מתאר את הגעגוע העז שחש לסבתו שנפטרה והיוותה עבורו דמות משמעותית.
בשנת 2018, הוציא את הסינגל 'סוף העולם הזה', אותו כתב והלחין עם זי קיי, ואת הסינגל 'כמה מתוק' אותו ביצע וכתב ביחד עם נומי. בנוסף, כתב את התסריט לקליפ 'טיפוס של חורף' של מושיקו מור, אותו גם הפיק, צילם וערך. בשנת 2019, הוציא את הסינגל 'אבק וזכוכיות' אותו כתב והלחין, ואף ביים את הקליפ. באותה השנה, כתב את התסריט לקליפ 'הניחי לי' של מושיקו מור, אותו גם ביים, הפיק, צילם וערך. כמו כן, כתב את התסריט, הפיק, צילם וערך גם את הקליפ 'תסביכים' של מושיקו מור, וצילם וערך גם את הקליפ 'זאב בודד' של מושיקו מור.
ביוני 2019, צילם ביים וערך את הקליפ "דבר אלי" של דנה ברגר, בקליפ משתתף גם איתי פרל, הקליפ צולם בבאר שבע בחדר אירוח זול שחיפשו הצוות על מנת להשיג אווירה "טרשית" אמיתית.
בשנת 2020, צילם וערך את הקליפ 'השתגע העולם' של עומר אדם. בשנת 2021, כתב והלחין את השיר 'תן בי אור' של מירי מסיקה ואלמוג טבקה, ואת השיר 'אין לאן לחזור' של פאר טסי. כמו כן, ביים וערך את הקליפ 'נצנצים' של אודיה, ואייר את עטיפת הספר 'יום אחד נעוף' מאת איציק חדד. בשנת 2022, כתב והלחין את השיר 'מאיה' של ניב דמירל. כמו כן, ביים וערך את הקליפ 'הרב שלי אומר' של אודיה.
באפריל 2022 שחרר את השיר "מאיה" שכתב והלחין בביצועו של ניב דמירל ובהפקתו של סתיו בגר, השיר נכנס לפלייליסט יום של גלגלצ וזכה לתהודה רבה. שיר המגולל באופן מופשט את סיפור הגרושים של בן זקן על כל מורכבויותיו.
באפריל 2023 שחרר שיר בשם "זמן סליחות", שהוא דואט מהונדס של אריק איינשטיין והטורף שנעשה בעזרת בינה מלאכותית, השיר מבקר את השימוש הציני שנעשה במחשוב בכדי ליצור יצרות המנותקות מהיוצר המקורי ומעלה סוגיות הנוגעות בזכויות יוצרים וקניין רוחני.
ב-22 באוגוסט 2023 הוציא את השיר "אם הייתי יכול" בביצוע של ניב דמירל והפקה של אריאל טוכמן, השיר עוסק בפערים שבין הרוח לחול והוא נכתב על מערכת יחסים בה היה בן זקן עם רקדנית הוליסטית מפרדס חנה. זהו שיר קינה "חילוני" על אובדן מושא אהבו בשל אותם פערים - "הטבע לא חיבק אותך מספיק" - שורה המבקרת את האופן בה אותה עלמה נעזרה באמצעים פיזים על מנת להגיע למחוזות רוחניים ולהדק את הקשר שלה עם הטבע, עם האלהות.
במהלך מגפת הקורונה נרשם בן זקן ללימודי תואר ראשון בחוג לארכאולוגיה ימית באוניבסיטת חיפה ולמד במשך שנה אך לא סיים.
בן זקן עוסק גם בצילום סטילס, לרוב בנושאי טבע ואורבניות ישראלית בגישת ואבי-סאבי. משרד החוץ הישראלי רכש ממנו מאגר תמונות.
בשנת 2022 נישא בשנית לטלי אברמוב ולהם בת אחת בשם עומר.
דיסקוגרפיה

טכנולוגיה אחרת (2005)
דיסקלקוליה (2008)
גולם (2009)
KingLowFi (2023)
גלריית תמונות

גל השרפות בישראל (2016)
חתונה ערבית (2010)
סיפור אהבה (2013)
עורב בקרית ים (2008)
קפיצה בחוף (2010)
ערן ותולעים (2017)
הערות שוליים

↑   סוף העולם הזה, בביצוע אוקטובר - זי קיי, וידאו קליפ של השיר  באתר יוטיוב
↑   כמה מתוק, בביצוע אוקטובר X נומי, וידאו קליפ של השיר  באתר יוטיוב
↑   טיפוס של חורף, בביצוע מושיקו מור, וידאו קליפ של השיר  באתר יוטיוב
↑   אבק וזכוכיות, בביצוע אוקטובר, וידאו קליפ של השיר  באתר יוטיוב
↑  מושיקו מור - הניחי לי - Moshiko Mor, אתר יוטיוב
↑   תסביכים, בביצוע מושיקו מור, וידאו קליפ של השיר  באתר יוטיוב
↑   זאב בודד, בביצוע מושיקו מור, וידאו קליפ של השיר  באתר יוטיוב
↑   השתגע העולם, בביצוע עומר אדם, וידאו קליפ של השיר  באתר יוטיוב
↑   תן בי אור, בביצוע מירי מסיקה & אלמוג טבקה, וידאו קליפ של השיר  באתר יוטיוב
↑   אן לאן לחזור, בביצוע פאר טסי, וידאו קליפ של השיר  באתר יוטיוב
↑   נצנצים, בביצוע אודיה, וידאו קליפ של השיר  באתר יוטיוב
↑  יום אחד נעוף, קרדיטים, אתר פטיפון
↑   מאיה, בביצוע ניב דמירל, וידאו קליפ של השיר  באתר יוטיוב
↑   הרב שלי אומר, בביצוע אודיה, וידאו קליפ של השיר  באתר יוטיוב
↑  העיר באפור, מקומון הד הקריות, 27 במאי 2015
| --- | --- |
בקרת זהויות :  NLI: 987010489273705171  VIAF: 2164114497410050029   WorldCat (עם VIAF): 2164114497410050029
מעצב גרפי

מעצב גרפי בעבודתו
מעצב גרפי הוא מקצוע שעיקרו עיצוב גרפי לעבודות דפוס, אריזות מוצרים או אתר אינטרנט. התוצר הסופי מופק על ידי שילוב של תמונות, טיפוגרפיה, סמלים, צבעים ומולטימדיה. הלקוח של המעצב עשוי להיות מוציא לאור, גורמים מהדפוס, או מהמדיה הדיגיטלית, מפרסם, או יצרן. לעיתים רבות המעצבים הגרפיים אחראיים גם לסידור האותיות בדפוס הבלט, ולאיורים.
כישורים והסמכה

על אף שרבים מהמעצבים הגרפיים העוסקים בתחום הם בעלי תואר המסמיך אותם לעבוד בתחום זה מבית ספר גבוה, לא נדרש תואר כדי לעסוק בתחום. קיימים בשוק מסלולי לימוד רבים שאינם מעניקים תואר, אלא מקנים כלים או הכשרה בסיסית. תיק עבודות מקצועי היא לרוב הדרך העיקרית בה המעצב מפגין את כישוריו וניסיונו בתחום, ובדרך כלל המעצב מתבקש להציג אותו בראיונות העבודה.
מקצועות בתחום העיצוב הגרפי > ניהול אומנותי

קריאייטיב דירקטור (Creative Director) הוא אדם האחראי לניהול צוות קריאטיבי היוצר אמנות חזותית לצורך מסעי פרסום או לצורך אחר. צוות קריאטיבי יכול להיות מורכב מאומנים שונים (כמו ארט דירקטורים, מעצבים גרפיים, מאיירים, צלמים, קופירייטרים וכדומה). הקריאייטיב דירקטור יוזם או נותן השראה לפיתוח רעיונות יצירתיים בצוות ומוודא שהעבודות האומנותיות יבטאו את הרעיונות.
ארט דירקטור (Art Director) הוא אדם האחראי לפיקוח על עבודתו של הצוות הקריאטיבי, ולכך שהעבודות תהיינה מוכנות בזמן ולשביעות רצונם של הקריאייטיב דירקטור ושל הלקוח. לארט דירקטור תפקיד מפתח בשלבי הפיתוח, ולרוב הוא זה שמחליט את ההחלטות שמשפיעות על האלמנטים החזותיים בפרויקטים, והוא זה שנותן את האישור הסופי לבחירת דוגמנים, אמנות, אביזרי במה, צבעים, ואלמנטים בסיסיים נוספים. ברוב המקרים מבצע תפקיד זה אדם שעבר הכשרה של מעצב גרפי. אף על פי כן, רוב הזמן הארט דירקטור מתמקד בעבודה מנהלתית ובפיקוח על עבודת צוותי האמנים.
מקצועות בתחום העיצוב הגרפי > מפתח מותג (Brand identity developer)

"עיצוב מותג" - מתייחס לאספקטים החזותיים העומדים מאחורי מותג או זהות של חברות או ארגונים שונים. מפתח המותג קובע את הדרך הוויזואלית בה החברה מציגה את עצמה. זהות המותג של החברה נקבע בין השאר על ידי הלוגו, שלעיתים קרובות משולב בכל האלמנטים העיצוביים בהם משתמשת החברה - כמו כרטיסי הביקור, נייר המכתבים, אריזות, פרסומים בתקשורת, ובמקרים רבים במוצרים עצמם.
מעצב הלוגו (Logo Designer) - התפקיד של מעצב הלוגו הוא להעביר המסר העיקרי של החברה או הארגון באמצעות סמל יחיד. רוב המעצבים שמעצבים לוגו לא עושים זאת באופן בלעדי, ובדרך כלל הם מעצבים פרטים נוספים.
מקצועות בתחום העיצוב הגרפי > מאייר (Illustrator)

עבודתו של המאיירים היא יצירת איורים שמציגים רעיון או סיפור. מאיירים פועלים בתחום הדפוס, ומשרתים הוצאות ספרים, מגזינים, ופרסומים אחרים, ובתחומים אחרים כמו טקסטילים, אריזות, כרטיסי ברכה, לוחות שנה, נייר מכתבים, וכדומה.